Música de piano com a bàlsam terapèutic
16 de desembre 2020

![Imagen 1](/media/5oradt10/83-omar-vilata.jpg)

Davall el nom de 'Concert per a la sanació', la delegació de Cultura ha programat per a este diumenge un concert del saguntí Omar Vilata que alternarà peces clàssiques al piano amb reflexions. Este concert forma part de la programació de tardor de Cultura i tindrà lloc en el Teatre de Begonya, a partir de les 19 hores. L'entrada és gratuïta i s'ha de reservar en Servientradas. L'aforament és limitat. El recital comptarà amb una majoria de peces del compositor Ludwig van Beethoven, amb motiu del 250 aniversari del seu naixement.

'Concert per a la sanació' és una proposta de recital que pretén donar un enfocament personal a diferents aspectes psicològics i emocionals profunds relacionats amb l'actual època de pandèmia, alternant reflexions amb peces clàssiques. Una experiència musical hedonista i estètica, però també sanadora. En definitiva, una reflexió pausada sobre estos temps amb música per a curar l'ànima.

En una primera part del recital, Omar Vilata compartirà les seues emocions d'incertesa, tristesa, inestabilitat, ràbia i por, de manera que la música puga funcionar com a bàlsam terapèutic enfront de totes estes emocions, possiblement comunes a molts espectadors. En una segona part, exposarà una perspectiva d'esperança basada en el cultiu de les necessitats humanes universals i la presa de consciència sobre les oportunitats que es presenten de forma més clara en este període que ens ha tocat viure.

 ​

*   [](http://www.facebook.com/sharer.php?u=https://aytosagunto.es/va/actualitat/musica-de-piano-com-a-balsam-terapeutic/ "Facebook")
*   [](http://twitter.com/share?url=https://aytosagunto.es/va/actualitat/musica-de-piano-com-a-balsam-terapeutic/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/musica-de-piano-com-a-balsam-terapeutic/ "Linked In")
*   [](mailto:?body=https://aytosagunto.es/va/actualitat/musica-de-piano-com-a-balsam-terapeutic/)